Κολοκύθα γλυκό του κουταλιού
Πολίτικο γλυκό του κουταλιού κολοκύθα. Η κανέλα και τα καρύδια ταιριάζουν γάντι με το χειμωνιάτικο λαχανικό που μελώνει και γίνεται ακαταμάχητο.
1 κιλό (καθαρό βάρος) κολοκύθα, κομμένη σε κύβους περίπου 4 εκ. , 250 γρ. ζάχαρη , 2 μικρά ξύλα κανέλας , 50 γρ. καρύδια χοντροσπασμένα, για το σερβίρισμα , κανέλα σε σκόνη, για το σερβίρισμα
Για να φτιάξουμε το γλυκό του κουταλιού κολοκύθα με κανέλα, ξεκινάμε βάζοντας από το προηγούμενο βράδυ σε μια μεγάλη κατσαρόλα την κολοκύθα, πασπαλίζουμε με τη ζάχαρη, κλείνουμε με καπάκι και την αφήνουμε όλη τη νύχτα να βγάλει τα υγρά της. Την άλλη μέρα βάζουμε την κατσαρόλα σε πολύ χαμηλή φωτιά, προσθέτουμε τα ξύλα κανέλας και ψήνουμε για περίπου 1 ώρα, μέχρι να απορροφηθούν τα περισσότερα υγρά και η κολοκύθα να μελώσει. Ελέγχουμε τακτικά και μόνο σε περίπτωση που δεν υπάρχει καθόλου υγρό μέσα στην κατσαρόλα προσθέτουμε ελάχιστο νερό. Αν χρειαστεί, σείουμε την κατσαρόλα, δεν ανακατεύουμε (για να μη διαλυθεί η κολοκύθα).Αποσύρουμε και αφήνουμε να κρυώσει. Σκορπίζουμε τα καρύδια, πασπαλίζουμε με κανέλα και σερβίρουμε.
Ζάχαρη,Κολοκύθα,Κεράσματα,Vegan,Νηστίσιμα,Γλυκό Κουταλιού